[{"text_idx": "#000000", "text": "\u201cC\u0302inio estis, estas kaj c\u0302iam estos kredinda kaj fidinda amiko kaj partnero de Kirgizio,\u201d diris c\u0302ina prezidanto Xi Jinping dum renkontig\u0302o kun kirgiza prezidento Sadyr Zhaparov j\u0302au\u0306de matene en Samarkando, Uzbekio."}, {"text_idx": "#000001", "text": "Xi memoris, ke en februaro, li kaj Zhaparov faris amikan, profundan kaj praktikan komunikadon en Pekino, atingante multajn gravajn konsentojn."}, {"text_idx": "#000002", "text": "Li diris, ke C\u0302inio firme subtenas Kirgizion sendepende elekti sian propran disvolvan vojon kaj protekti siajn naciajn sendependecon, suverenecon kaj sekurecon, kaj oponas intervenon de ajnaj eksteraj fortoj en la internajn aferojn de Kirgizio sub ajna preteksto."}, {"text_idx": "#000003", "text": "Xi emfazis, ke en novaj cirkonstancoj, la du flankoj devas pliigi firman subtenon unu al la alia kaj c\u0302iuflanke profundigi reciprokutilan kunlaboron. Li urg\u0302is la du flankojn plue sinergiigi disvolvajn strategiojn kaj bone efektivigi la planon pri mez- kaj long-perioda ekonomia kaj komerca kunlaboro inter C\u0302inio kaj Kirgizio. Li diris, ke C\u0302inio subtenas projekton de la c\u0302ina-kirgiza-uzbeka fervojo kaj volas pus\u0302i la fervojan konstruadon por frua komencig\u0302o. Li aldonis, ke C\u0302inio subtenas pli multajn elstarajn c\u0302inajn entreprenojn investi en Kirgizio kaj faciligos inters\u0302ang\u0302on de personaro kaj eldoganigon de varoj inter la du landoj."}, {"text_idx": "#000004", "text": "Zhaparov rememoris la sukcesan renkontig\u0302on kun prezidanto Xi en februaro dum la Pekinaj Vintraj Olimpikoj, dirante, ke tio ludis gravan rolon en gvidado de kunlaboro en diversaj kampoj inter la du landoj. La kirgiza flanko firme persistas en la principo de unu C\u0302inio, firme kredas, ke Tajvano estas neforigebla parto de la c\u0302ina teritorio, firme subtenas la poziciojn de C\u0302inio pri demandoj koncernaj al g\u0302iaj kernaj interesoj, inkluzive de tiuj rilataj al Tajvano, Xinjiang kaj Honkongo, kaj volas plifortigi kunlaboron kun C\u0302inio en la kampoj de ekonomio kaj komerco, fervojo, batalo kontrau\u0306 pandemio, kaj sekureco, kaj profundigi la kirgiza-c\u0302inan ampleksan strategian partnerecon."}, {"text_idx": "#000005", "text": "Koncernaj departementoj de la du landoj subskribis dokumentojn de kunlaboro en la kampoj de agrikulturo, medicina zorgado, fajroestingo kaj plantkvaranteno."}]